CELEX: 62015TN0139
Language: fi
Date: 2015-03-27 00:00:00
Title: Asia T-139/15: Kanne 27.3.2015 – Unkari v. komissio

8.6.2015   
            
            
               FI
            
            
               Euroopan unionin virallinen lehti
            
            
               C 190/17
            
         Kanne 27.3.2015 – Unkari v. komissio
   (Asia T-139/15)
   (2015/C 190/20)
   Oikeudenkäyntikieli: unkari
   
      Asianosaiset
   
   
      Kantaja: Unkari (asiamiehet M. Z. Fehér, G. Koós G, A.Pálfy)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               kumoaa osittain 16.1.2015 tehdyn komission täytäntöönpanopäätöksen C(2015) 53, jolla tietyt jäsenvaltioille syntyneet kulut on suljettu Euroopan maatalouden ohjaus- ja tukirahaston (EMOTR) ja Euroopan maaseudun kehittämisen maatalousrahaston (maaseuturahasto) tuen ulkopuolelle, siltä osin kuin päätös kohdistuu Unkariin ja unionin rahoituksen ulkopuolelle on jätetty sokerialan rakenneuudistusrahaston tukea 1 1 7 09  400 euroa.
            
         
               —
            
            
               velvoittaa komission korvaamaan oikeudenkäyntikulut
            
         
      Oikeudelliset perusteet ja pääasialliset perustelut
   
   Kanteensa tueksi kantaja torjuu vaatimuksen, jota komissio on katsonut voitavan soveltaa mutta joka ei käy nimenomaisesti ilmi yhdistetyissä asioissa C-187/12 ja C-189/12 SFIR ym., annetusta unionin yleisen tuomioistuimen tuomiosta ja jonka mukaan tuomiossa mainittujen poikkeusten soveltamisen tutkimisen kannalta merkitykselliseksi katsotaan hetki, jolloin sitä tukea koskeva hakemus tehtiin, jota riidan-alaisessa päätöksessä omaksuttu ulkopuolelle jättäminen koskee. Tämä kanta on kantajan mukaan vastoin rakenneuudistusohjelman periaatteita, minkä lisäksi siinä sivuutetaan täysin sokerintuotannon sesonkiluontoisuus ja kyseenalaistetaan poikkeusten soveltaminen käytännössä.
   Lisäksi kantaja katsoo, että vaikka komission oikeudellinen tulkinta osoittautuisi asianmukaiseksi siltä osin kuin kyse on rakenneuudistustukea koskevista oikeussäännöistä, etenkin siilojen määrittelyn osalta, esiin on tullut selviä tulkintaongelmia ja epävarmuus, joiden vuoksi komission olisi pitänyt näitä tulkinnallisia vaikeuksia sisältävien unionin oikeussääntöjen johdosta vähentää unionin rahoituksen ulkopuolelle jätettävää määrää tai jättää poikkeusta kokonaan soveltamatta.